# Halibut

Els halibuts són, en general, els peixos plans que pertanyen al gènere Hippoglossus, dins la família (Pleuronectidae). Altres peixos plans també s'anomenen halibuts. El nom deriva de l'anglès: haly (holy: sagrat, sant) i butt (peix pla), per la seva popularitat en els dies de la quaresma catòlica. L'halibut és un peix demersal que viu als oceans Pacífic Nord i l'Atlàntic Nord. Són peixos comestibles molt apreciats.
El març de 1995 la pesca d'aquests peixos va donar lloc al conflicte o guerra del fletán entre Canadà i Espanya.

## Característiques físiques

Els halibuts són els peixos plans més grossos, pesen de mitjana 13,5 kg, però se n'han arribat a pescar de 333 kg. Són de color negre-grisos a la part de dalt i blanc per sota, les escates no són visibles a ull nu. En néixer tenen un ull a cada banda del cap i neden com els salmons. Després de sis mesos un ull migra a l'altre costat i l'altre ull s'enfosqueix. Aquest sistema de colors el camufla per dalt i per sota (estratègia coneguda com a countershading).

## Alimentació

L'halibut es menja pràcticament qualsevol animal que li càpiga a la boca. Els halibuts joves mengen sobretot crustacis petits i altres organismes del fons del mar. També són caníbals i es mengen altres halibuts. Viuen en un ampli rang de fondàries des de pocs metres a centenars de metres de profunditat, encara que passen la major part de la seva vida al llit marí. Els halibuts es poden moure en la columna d'aigua per a alimentar-se. En la majoria dels ecosistemes els halibuts estan prop de la part superior de la xarxa tròfica. Al nord del Pacífic els seus predadors habituals són el lleó marí (Eumetopias jubatus), l'orca (Orcinus orca), i el tauró salmó (Lamna ditropis).

## Com a aliment

Els halibuts sovint es mengen bullits, fregits profundament o a la graella. Fer halibut fumat és més difícil que en el cas del salmó pel fet de tenir molt greix. Té una textura ferma i densa.
Històricament, els halibuts havien tingut molta importància per als amerindis dels Estats Units i Canadà. La població de l'oceà Atlàntic ha patit sobrepesca i està declarada espècie en perill. La major part de l'halibut que es consumeix a la costa est dels Estats Units prové del Pacífic.
En forma de filet, es pot confondre amb peixos com el panga.

## Espècies del gènere Hippoglossus (halibuts pròpiament dits)

* Halibut de l'Atlàntic, Hippoglossus hippoglossus
* Halibut del Pacífic, Hippoglossus stenolepis

## Altres espècies de vegades anomenades "halibut"

* Dins la mateixa família (Pleuronectidae) de l'halibut pròpiament dit
** Atheresthes evermanni - "Arrowtooth halibut"
** Eopsetta grigorjewi - "Shotted halibut"
** Reinhardtius hippoglossoides - "Greenland halibut"
** Verasper variegatus
* Família Paralichthyidae
** Paralichthys californicus - "California halibut"
** Paralichthys olivaceus - "Bastard halibut"
* Família Psettodidae
** Psettodes erumei "Indian halibut"
* Família Carangidae
** Parastromateus niger - "Australian halibut"

## Referències

* 1 2 3 Uncle Ray «Right Eye of Halibut Moves Over to the left Side of Head». The Pittsburgh Press, 10-09-1941 [Consulta: 4 octubre 2010]. «The name "halibut" means "holy flatfish". It came from halibut being a popular food fish on holy days in England during early times.»
* ↑ Moira Hodgson «FOOD; Putting a Spotlight on Halibut». New York Times, 11-11-1990 [Consulta: 4 octubre 2010]. «In England, halibut has always been popular...»
* ↑ «Follow Rules to Serve Fish Without Odor». The Milwaukee Journal, 11-02-1954 [Consulta: 4 octubre 2010]. «Fish can provide an economical main dish. Have boiled, baked or fried fish, or like most folks, choose cod, halibut, or ocean perch. They're the three most popular fish varieties»
* ↑ Ted Whipp «Fish and chips on Good Friday's menu». The Windsor Star, 08-04-2009 [Consulta: 4 octubre 2010]. «He and his son ... expect hungry hordes, especially for the halibut, the most popular fish on the menu.»
* ↑ http://www.norwaypost.no/content/view/22349/1/
* ↑ http://www.adfg.state.ak.us/pubs/notebook/fish/halibut.php
* ↑ «Monterey Bay Aquarium: Seafood Watch Program-All Seafood List». Monterey Bay Aquarium. Arxivat de l'original el 2010-04-18. [Consulta: 17 abril 2008].
* ↑ Rodríguez, María; Gutiérrez, Ángel J.; Rodríguez, Natividad; Rubio, Carmen; Paz, Soraya «Assessment of mercury content in Panga (Pangasius hypophthalmus)». Chemosphere, 196, 01-04-2018, pàg. 53–57. DOI: 10.1016/j.chemosphere.2017.12.137. ISSN: 0045-6535.
* Clover, Charles. 2004. The End of the Line: How overfishing is changing the world and what we eat. Ebury Press, London. ISBN 0-09-189780-7
* Oxford English Dictionary, second edition, ed. John Simpson and Edmund Weiner, Clarendon Press, 1989, ISBN 0-19-861186-2.
"FishWatch - Pacific Halibut." NOAA :: National Marine Fisheries Service. Web. 14 Dec. 2010. <http://www.nmfs.noaa.gov/fishwatch/species/pacific_halibut.htm>.

## Enllaços externs

* Alaska Department of Fish & Game